Komisijos Reglamentas (EEB) Nr. 3899/92,
1992 m. gruodžio 23 d.
iš dalies keičiantis Reglamentą (EEB) Nr. 3510/82, nustatantį tunams taikomus perskaičiavimo koeficientus
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. gruodžio 17 d. Tarybos reglamentą (EEB) Nr. 3759/92 dėl bendro žuvininkystės ir akvakultūros produktų rinkos organizavimo [1], ypač į jo 17 straipsnio 6 dalį,
kadangi Komisijos reglamentas (EEB) Nr. 3510/82 [2] su paskutiniais pakeitimais, padarytais Reglamentu (EEB) Nr. 3971/89 [3], nustato įvairioms tuno rūšims, dydžiams ir pavidalams taikomus perskaičiavimo koeficientus;
kadangi tunų rinkos raida nuo perskaičiavimo koeficientų nustatymo sukėlė komercinės vertės santykio tarp atitinkamų produktų ir eksperimentinio produkto pokyčius; kadangi tokia padėtis reikalauja patikslinti minėtus perskaičiavimo koeficientus ir produktus, kuriems jie konkrečiai skiriami;
kadangi dėl to reikia iš dalies pakeisti Reglamento (EEB) Nr. 3510/92 priedą;
kadangi šiame reglamente numatytos priemonės atitinka Žvejybos produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3510/82 priedas pakeičiamas šio reglamento priedu.
2 straipsnis
Šis reglamentas įsigalioja 1993 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. gruodžio 23 d.